《寄杨诚斋》
宋代·葛天民

参禅学诗无两法，死蛇解弄活鲅鲅。
气正心空眼自高，吹毛不鲅全生杀。
生机熟语却不徘，近代独有杨诚斋。
才名万古付公论。风月四时输好怀。
知公别具顶门竅，参得彻兮吟得到。
赵州禅在口皮边，渊明诗写脸中妙。
用则致君尧舜前，舍时便灌庐陵园。
六十四卦只两画，三百五篇惟一言。
我与诚斋略相识，亦不知他好官职。
但知拚得忍饥七十年，脊梁如铁心如石。
不曾屈膝不皱眉，不把文章做出诗。
玉川后身却不怪，乐天再世尤能奇。
隔千里兮共明月，何似寒灰相对拨。
公亦何须要我知，我只欠公头上发。

作者简介：葛天民，字无怀，越州山阴（浙江绍兴）人，徙台州黄岩（今属浙江）曾为僧，，字朴翁，其后返初服，居杭州西湖。与姜夔、赵师秀等多有唱和。其诗为叶绍翁所推许，有《无怀小集》。